Source: https://szegediitelotabla.birosag.hu/hirek/20200403/tajekoztato-veszelyhelyzet-ideje-alatt-ervenyesulo-egyes-eljarasjogi-intezkedesekrol
Timestamp: 2020-05-30 12:19:42+00:00

Document:
TÁJÉKOZTATÓ a veszélyhelyzet ideje alatt érvényesülő egyes eljárásjogi intézkedésekről szóló 74/2020. (III. 31.) Korm.rendeletről POLGÁRI PERES ELJÁRÁSOKAT ÉRINTŐEN | Szegedi Ítélőtábla
TÁJÉKOZTATÓ a veszélyhelyzet ideje alatt érvényesülő egyes eljárásjogi intézkedésekről szóló 74/2020. (III. 31.) Korm.rendeletről POLGÁRI PERES ELJÁRÁSOKAT ÉRINTŐEN
Megjelenés ideje: 2020. április 3., 09:40
2020. március 31. napján kihirdetésre került a veszélyhelyzet ideje alatt érvényesülő egyes eljárásjogi intézkedésekről szóló 74/2020. (III.31.) Korm.rendelet.
I. HATÁLYBALÉPÉS
A Korm.rendelet – főszabály szerint - 2020. március 31. napján 15 órakor lépett hatályba.
II. SPECIÁLIS RENDELKEZÉSEK
E rendeletet a hatálybalépésének napján folyamatban lévő eljárásokban is alkalmazni kell.
Ha a határidő a polgári peres eljárásokban a rendkívüli ítélkezési szünet elrendelése és e rendelet hatálybalépését követő 15. napig terjedő időszakban jár le,
a határidő meghosszabbodik e rendelet hatálybalépését követő 30. napig.
Ha a polgári peres eljárásokban a rendkívüli ítélkezési szünet elrendelésére hivatkozással az eljárás félbeszakadását állapították meg,
az eljárás félbeszakadása megszűnik e rendelet hatálybalépésével.
E rendelet hatálybalépését követően a félbeszakadásról az e rendeletben foglalt eltérésekkel alkalmazott törvényi rendelkezések szerint hozható döntés.
Ha a polgári peres eljárásokban a bíróság a rendkívüli ítélkezési szünet előtt a tárgyalás berekesztéséről döntött, és az ítélet meghozatalát és kihirdetését elhalasztotta,
a bíróság az írásba foglalt – indokolással ellátott – ítéletét kézbesítés útján közli a felekkel.
E rendelet előírásait
a rendelet hatálybalépését megelőzően,
de a veszélyhelyzet kihirdetését követően lejárt határidők esetében is alkalmazni kell.
III. AZ ÜGYFELEKET KÖZVETLENÜL ÉRINTŐ RENDELKEZÉSEK
1. A kézbesítési kifogás és az igazolási kérelem előterjesztésére vonatkozó rendelkezések eltérő alkalmazása
A veszélyhelyzet ideje alatti kézbesítés tekintetében a kézbesítési kifogás, valamint a veszélyhelyzet ideje alatti mulasztás igazolása iránti kérelem előterjesztésének törvényben meghatározott határidejébe
a veszélyhelyzet időtartama nem számít bele.
2. A polgári peres eljárásokra vonatkozó rendelkezések eltérő alkalmazásáról szóló rendelkezések
- A veszélyhelyzet a határidők folyását nem érinti.
- Ha a határidő a rendkívüli ítélkezési szünet elrendelése (2020. március 14.) és e rendelet hatálybalépését követő 15. napig (2020. április 15.) terjedő időszakban jár le, a határidő meghosszabbodik e rendelet hatálybalépését követő 30. napig (2020. április 30-ig).
A per megindítása
- A keresetlevelet, a keresetet tartalmazó iratot, a viszontkereset-levelet, a beszámítást tartalmazó iratot és az írásbeli ellenkérelmet
a jogi képviselő nélkül eljáró fél
kizárólag írásban,
a jogszabályban előírt nyomtatvány alkalmazása nélkül is előterjesztheti.
- Ha a jogi képviselő nélkül eljáró fél által előterjesztett keresetlevél nem tartalmazza a kötelező tartalmi elemeket vagy alaki kellékeket, a bíróságnak a hiánypótlásra felhívó végzésben
a keresetlevél valamennyi hiányosságát fel kell tüntetnie,
és a bíróságnak részletes, a fél jogban való járatlanságához igazodó teljes körű tájékoztatást kell adnia a hiányok pótlására vonatkozóan.
Ennek eredménytelensége esetén van csak helye visszautasításnak.
- A beadványok a bírósági kezelőirodán személyesen nem adhatók be, azokat a bíróság bejáratánál lévő, zárt gyűjtőszekrényben lehet elhelyezni.
A perfelvételi tárgyalás eltérő szabályai
- A perfelvételt
a perfelvételi tárgyalás mellőzésével kell lefolytatni
A bíróság – szükség esetén – további nyilatkozatok írásban történő benyújtására is felhívhatja a feleket.
- Ha a fél személyes meghallgatása szükséges,
a perfelvétel lezárása érdekében a nyilatkozatokat írásban kell beszerezni, vagy
a személyazonosítást lehetővé tevő elektronikus eszköz igénybevétele útján kell beszerezni (pl. skype, zoom, viber).
- A személyi állapotot érintő perekben is alkalmazni kell az eltérő szabályokat.
- A bíróság a felek kérelmére sem tart perfelvételi tárgyalást.
- A bíróság a perfelvétel lezárása előtt a feleket erre írásban figyelmezteti, és lehetőséget biztosít további nyilatkozatok írásban történő megtételére.
- A bíróság a perfelvétel lezárását írásban közli a felekkel.
Az érdemi tárgyalás eltérő szabályai
- Az érdemi tárgyalást
lehetőség szerint elektronikus hírközlő hálózat vagy más elektronikus kép és hang továbbítására alkalmas eszköz útján kell megtartani. (pl. skype, zoom, viber).
Ha ez nem lehetéséges, akkor a nyilatkozatokat a bíróság írásbeli formában szerzi be.
- Ha az eljárási cselekmény lefolytatása olyan személyes közreműködést igényel, ami nem foganatosítható, ezen eljárási cselekmény akadályának elhárultáig vagy a veszélyhelyzet megszűnéséig tartó időszak a határidőkbe nem számít bele.
- A bíróság végzésben állapítja meg az akadály bekövetkezésének időpontját, valamint tájékoztatást ad a jogkövetkezményekről.
- A bíróság írásban figyelmezteti a feleket a tárgyalás berekesztésére, és lehetőséget biztosít további nyilatkozatok írásban történő megtételére.
- A bíróság az ítéletet tárgyaláson kívül hozza meg.
Az eljárások közös eltérő szabályai
- Az eljárás szünetelésének
a felek közös kérelmére
korlátlan számban van helye.
- Az ideiglenes intézkedés elbírálása során a felek csak írásban nyilatkoztathatók meg.
- Személyes meghallgatás szükségessége esetén a
nyilatkozatokat írásban kell beszerezni, vagy
a személyazonosítást lehetővé tevő elektronikus eszköz igénybevétele útján (pl. skype, viber, zoom) kell beszerezni, és szükség szerint jegyzőkönyvben rögzíteni.
- A veszélyhelyzet ideje alatt nincs helye az eljárási cselekmény lefolytatásának, ha azt olyan helyen kellene foganatosítani, amely járványügyi intézkedés hatálya alatt áll.
- A személyi szabadságot korlátozó intézkedésekkel összefüggő eljárási cselekményeket a veszélyhelyzet ideje alatt járványügyi intézkedés hatálya alatt álló helyen is foganatosítani kell.
- Az elsőfokon eljáró bíróság egy hivatásos bíróból áll.
A másodfokú eljárások és felülvizsgálati eljárások különös szabályai
- A fellebbezési és a felülvizsgálati eljárásokban a felek tárgyalás tartását nem kérhetik.
A veszélyhelyzet ideje alatt érvényes, bírósági végrehajtásra vonatkozó tájékoztató ITT olvasható
A veszélyhelyzet ideje alatt érvényes, fizetési meghagyásos eljárásra vonatkozó tájékoztató ITT olvasható
A veszélyhelyzet ideje alatt érvényes, büntetőeljárások végrehajtására vonatkozó tájékoztató ITT olvasható
A veszélyhelyzet ideje alatt érvényes,"bíróságok szervezetéről és igazgatásáról" szóló tájékoztató ITT olvasható
A veszélyhelyzet ideje alatt érvényes, polgári nemperes eljárások végrehajtására vonatkozó tájékoztató ITT olvasható
A veszélyhelyzet ideje alatt érvényes, közigazgatási bírósági eljárások végrehajtására vonatkozó tájékoztató ITT olvasható

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság